stanford-oval/wikipedia huggingface dataset:
เทศบาลนครขอนแก่น
ภูมิอากาศ

| ข้อมูลภูมิอากาศของเทศบาลนครขอนแก่น (2504-2533)> เดือน | ข้อมูลภูมิอากาศของเทศบาลนครขอนแก่น (2504-2533)> ม.ค. | ข้อมูลภูมิอากาศของเทศบาลนครขอนแก่น (2504-2533)> ก.พ. | ข้อมูลภูมิอากาศของเทศบาลนครขอนแก่น (2504-2533)> มี.ค. | ข้อมูลภูมิอากาศของเทศบาลนครขอนแก่น (2504-2533)> เม.ย. | ข้อมูลภูมิอากาศของเทศบาลนครขอนแก่น (2504-2533)> พ.ค. | ข้อมูลภูมิอากาศของเทศบาลนครขอนแก่น (2504-2533)> มิ.ย. | ข้อมูลภูมิอากาศของเทศบาลนครขอนแก่น (2504-2533)> ก.ค. | ข้อมูลภูมิอากาศของเทศบาลนครขอนแก่น (2504-2533)> ส.ค. | ข้อมูลภูมิอากาศของเทศบาลนครขอนแก่น (2504-2533)> ก.ย. | ข้อมูลภูมิอากาศของเทศบาลนครขอนแก่น (2504-2533)> ต.ค. | ข้อมูลภูมิอากาศของเทศบาลนครขอนแก่น (2504-2533)> พ.ย. | ข้อมูลภูมิอากาศของเทศบาลนครขอนแก่น (2504-2533)> ธ.ค. | ข้อมูลภูมิอากาศของเทศบาลนครขอนแก่น (2504-2533)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 36.2 (97.2) | 41.0 (105.8) | 41.1 (106) | 42.6 (108.7) | 41.2 (106.2) | 39.4 (102.9) | 38.0 (100.4) | 37.0 (98.6) | 36.3 (97.3) | 35.4 (95.7) | 35.0 (95) | 35.8 (96.4) | 42.6 (108.7) |
| อุณหภูมิสูงสุดเฉลี่ย °C (°F) | 30.3 (86.5) | 32.7 (90.9) | 35.2 (95.4) | 36.4 (97.5) | 34.5 (94.1) | 33.2 (91.8) | 32.7 (90.9) | 32.0 (89.6) | 31.6 (88.9) | 31.4 (88.5) | 30.7 (87.3) | 29.7 (85.5) | 32.53 (90.56) |
| อุณหภูมิเฉลี่ยแต่ละวัน °C (°F) | 22.8 (73) | 25.5 (77.9) | 28.4 (83.1) | 29.9 (85.8) | 29.0 (84.2) | 28.5 (83.3) | 28.0 (82.4) | 27.5 (81.5) | 27.0 (80.6) | 26.4 (79.5) | 24.7 (76.5) | 22.6 (72.7) | 26.69 (80.05) |
| อุณหภูมิต่ำสุดเฉลี่ย  °C (°F) | 16.2 (61.2) | 19.3 (66.7) | 22.3 (72.1) | 24.5 (76.1) | 24.8 (76.6) | 24.8 (76.6) | 24.4 (75.9) | 24.2 (75.6) | 23.7 (74.7) | 22.5 (72.5) | 19.6 (67.3) | 16.4 (61.5) | 21.89 (71.41) |
| อุณหภูมิต่ำสุดที่เคยบันทึก °C (°F) | 5.7 (42.3) | 10.4 (50.7) | 11.1 (52) | 16.4 (61.5) | 19.8 (67.6) | 20.7 (69.3) | 20.9 (69.6) | 21.0 (69.8) | 19.3 (66.7) | 15.9 (60.6) | 9.4 (48.9) | 5.6 (42.1) | 5.6 (42.1) |
| หยาดน้ำฟ้า มม (นิ้ว) | 4.4 (0.173) | 14.7 (0.579) | 34.7 (1.366) | 66.4 (2.614) | 173.6 (6.835) | 179.5 (7.067) | 165.8 (6.528) | 196.0 (7.717) | 246.1 (9.689) | 107.3 (4.224) | 55.8 (2.197) | 3.3 (0.13) | 1,247.6 (49.118) |
| วันที่มีหยาดน้ำฟ้าโดยเฉลี่ย | 1 | 2 | 4 | 7 | 14 | 15 | 16 | 18 | 18 | 10 | 2 | 1 | 108 |
| จำนวนชั่วโมงที่มีแดด | 279.0 | 248.6 | 251.1 | 252.0 | 238.7 | 180.0 | 182.9 | 164.3 | 171.0 | 232.5 | 255.0 | 266.6 | 2,721.7 |
แหล่งที่มา 1: NOAA (temperature data)
แหล่งที่มา 2: หอสังเกตการณ์ฮ่องกง
ประชากร

| ปี | ประชากร | ±% |
| --- | --- | --- |
|  2537  | 123,674 | —     |
|  2540  | 133,182 | +7.7% |
|  2543  | 129,290 | −2.9% |
|  2546  | 132,750 | +2.7% |
|  2549  | 120,957 | −8.9% |
|  2552  | 116,157 | −4.0% |
|  2555  | 110,686 | −4.7% |
|  2558  | 119,537 | +8.0% |
|  2561  | 118,080 | −1.2% |
| 2564 | 107,371 | −9.1% |
กรมการปกครอง กระทรวงมหาดไทย
ประชากรในจังหวัดขอนแก่น มาจากเผ่าพันธุ์เดียวกันเป็นส่วนใหญ่ คนในพื้นที่เป็นชาวพื้นเมืองเดิมในสมัยก่อนประวัติศาสตร์คาบเกี่ยวกับสมัยประวัติศาสตร์ มีร่องรอยทางโบราณคดีปรากฏ เช่น ชุมชนโบราณโนนนกทาบ้านนาดี ตำบลกุดธาตุ อำเภอหนองนาคำ และที่โนนเมืองบ้านนาโพธิ์ อำเภอชุมแพมีอายุอยู่ประมาณ 3,000 ปีเศษ ต่อมาในสมัย และสมัยลพบุรีได้พบโครงกระดูก และเครื่องมือเครื่องใช้ของมนุษย์ในยุคสมัยนั้นไม่ทราบว่าเป็นเผ่าพันธุ์หรือชาติพันธุ์ใดแน่นอน เพราะดินแดนที่ราบสูงกว้างใหญ่มีชนชาติโบราณเข้ามาอาศัยอยู่นานแล้วเช่นชุมชนบ้านเชียง จังหวัดอุดรธานี เป็นต้น
พื้นที่จังหวัดขอนแก่นเดิมเคยอยู่ในอำนาจการปกครองของขอมมาก่อนมีโบราณสถานศาสนสถานของศาสนาพราหมณ์ปรากฏอยู่ทั่วไป จากนั้นจึงตกอยู่ใต้อำนาจการปกครองของอาณาจักรล้านช้างเวียงจันทน์ จำปาศักดิ์ ประชาชนลาวได้อพยพเข้ามาตั้งถิ่นฐานในดินแดนที่ราบสูงการอพยพของประชากรปรากฏชัดยิ่งขึ้น ในสมัยธนบุรี และต้นสมัยรัตนโกสินทร์
การอพยพของประชากรเข้ามาตั้งถิ่นฐานบ้านเมืองอยู่ในเขต จังหวัดขอนแก่น แบ่งเป็นเส้นทางใหญ่ได้สามทางคือ อพยพมาจากแขวงหลวงพระบาง, แขวงเวียงจันทน์ และแขวงจำปาศักดิ์
นอกจากประชากรดั้งเดิมแล้ว ในเขตเมืองขอนแก่นยังมีชาวไทยเชื้อสายจีนเป็นจำนวนมาก ซึ่งถือเป็นชุมชนใหญ่และมีบทบาทสำคัญต่อการพัฒนาทางด้านเศรษฐกิจเป็นอย่างมาก รวมถึงชาวไทยเชื้อสายเวียดนาม และชาวต่างชาติอื่น ๆ ซึ่งย้ายเข้ามาตั้งถิ่นฐานในจังหวัดขอนแก่น
ชุมชนในเขตเทศบาลนครขอนแก่นมีทั้งสิ้น 95 ชุมชน แบ่งออกเป็น 4 เขต
ในปัจจุบันแนวโน้มของจำนวนประชากรในเขตเทศบาลนครขอนแก่นมีจำนวนลดลง เนื่องจากการขยายตัวของเขตที่อยู่อาศัยชิดเขตเทศบาลในรูปแบบของหมู่บ้านจัดสรรโดยเฉพาะอย่างยิ่งในระหว่างปี พ.ศ. 2546-2549 อย่างไรก็ดี ในปัจจุบัน เขตเมืองขอนแก่น (ในเขตเทศบาลนครรวมถึงพื้นที่ติดกับเขตเทศบาล ซึ่งได้แก่ เทศบาลเมืองศิลา เทศบาลตำบลบ้านเป็ด เทศบาลตำบลเมืองเก่า และเทศบาลตำบลพระลับ) มีจำนวนประชากรจดทะเบียน รวมถึงประชากรแฝงรวมอาศัยอยู่เป็นจำนวนมากและหนาแน่นประมาณ 450,000 คน โดยประมาณ
การขนส่ง

เทศบาลนครขอนแก่นมีเส้นทางคมนาคมที่เชื่อมโยงกับเมืองอื่น ๆ หลายทางได้แก่ ทางบก และทางอากาศ โดยมีรายละเอียด ดังนี้
การขนส่ง > ทางบก

ทางหลวงแผ่นดินในเขตเทศบาลนครขอนแก่น ได้แก่
ทางหลวงแผ่นดินหมายเลข 2 (ถนนมิตรภาพ)
ทางหลวงแผ่นดินหมายเลข 12 (ถนนมะลิวัลย์และถนนศรีจันทร์)
ทางหลวงแผ่นดินหมายเลข 230 (ถนนวงแหวนรอบเมืองขอนแก่น)
สายตะวันออกเฉียงเหนือ: จากสถานีกลางกรุงเทพอภิวัฒน์ มีรถด่วนพิเศษอีสานมรรคา รถด่วนดีเซลราง และรถเร็วสายกรุงเทพ – หนองคาย ให้บริการ โดยมีจุดจอดรับ – ส่งผู้โดยสารที่สถานีขอนแก่น ซึ่งเป็นสถานีรถไฟทางคู่แบบยกระดับ นอกจากนี้ ยังมีรถท้องถิ่นสายนครราชสีมา – หนองคาย, นครราชสีมา – อุดรธานี และชุมทางแก่งคอย – ขอนแก่น ให้บริการ
รถโดยสารประจำทาง ขอนแก่นซิตี้บัส ท่าอากาศยานขอนแก่น - รอบเมือง -สถานีขนส่ง บขส.3 (อัตราค่าโดยสาร 15 บาทตลอดสาย)
โครงการรถไฟฟ้ารางเบา (Light Rail Transit) ประเภทรถราง สายสีแดง (สำราญ-ท่าพระ) โดยบริษัท ขอนแก่น ทรานซิท ซิสเต็ม จำกัด (KKTS)  มีทั้งหมด 16 สถานี เป็นโครงสร้างยกระดับ 6 สถานีและระดับดิน 10 สถานี รวมระยะทาง 22.8 กิโลเมตร กำลังอยู่ในขั้นตอนการดำเนินงานจัดสร้าง
การขนส่ง > ทางอากาศ

ท่าอากาศยานขอนแก่น
การศึกษา > สถาบันอุดมศึกษา

มหาวิทยาลัยขอนแก่น
มหาวิทยาลัยเทคโนโลยีราชมงคลอีสาน วิทยาเขตขอนแก่น
มหาวิทยาลัยมหามกุฏราชวิทยาลัย วิทยาเขตอีสาน
วิทยาลัยการสาธารณสุขสิรินธร จังหวัดขอนแก่น
มหาวิทยาลัยภาคตะวันออกเฉียงเหนือ
มหาวิทยาลัยศรีปทุม ขอนแก่น
วิทยาลัยบัณฑิตเอเซีย
สถาบันการเรียนรู้เพื่อปวงชน ศูนย์ขอนแก่น
สถาบันการจัดการปัญญาภิวัฒน์
สถาบันการอาชีวศึกษาภาคตะวันออกเฉียงเหนือ ๓
การศึกษา > โรงเรียนในสังกัด

โรงเรียนเทศบาลวัดกลาง
โรงเรียนเทศบาลสวนสนุก
โรงเรียนเทศบาลคุ้มหนองคู
โรงเรียนเทศบาลบ้านสามเหลี่ยม
โรงเรียนเทศบาลบ้านตูม
โรงเรียนเทศบาลบ้านศรีฐาน
โรงเรียนเทศบาลบ้านหนองใหญ่
โรงเรียนเทศบาลบ้านหนองแวง
โรงเรียนเทศบาลบ้านโนนชัย
โรงเรียนเทศบาลบ้านโนนทัน
โรงเรียนอนุบาลสาธิตเทศบาลนครขอนแก่น (โนนหนองวัด)
วัฒนธรรม

งานประเพณีและงานเทศกาลท้องถิ่นที่สำคัญ ได้แก่
งานประเพณีทำบุญตักบาตรในวันขึ้นปีใหม่ โดยจะจัดขึ้นในวันที่ 1 มกราคม ของทุกปี
งานประเพณีสุดยอดสงกรานต์อีสานเทศกาลดอกคูน – เสียงแคน และถนน ข้าวเหนียว โดยจะจัดขึ้นในวันที่ 5 – 15 เมษายน ของทุกปี
งานประเพณีวันเข้าพรรษา โดยจะจัดขึ้นระหว่างวันเข้าพรรษาของทุกปี
งานประเพณีออกพรรษา ไต้ประทีปบูชา พุทธกตัญญู  โดยจะจัดขึ้นระหว่างวันออกพรรษาของทุกปี
งานเทศกาลไหมนานาชาติ ประเพณีผูกเสี่ยวและงานกาชาด จัดขึ้นในวันที่ 29 พฤศจิกายน – 10 ธันวาคม ของทุกปี
ทำเนียบฟ้า

ทำเนียบฟ้า
ประธานาธิบดีเกาหลีใต้และประธานาธิบดีบัลแกเรียที่ทำเนียบฟ้า
ทำเนียบฟ้า (อังกฤษ: Blue House) หรือ ช็องวาแด (เกาหลี: 청와대) ปัจจุบันเป็นสวนสาธารณะในกรุงโซล ประเทศเกาหลีใต้ ตั้งอยู่ด้านหลังพระราชวังคย็องบก ในอดีตถูกใช้เป็นทำเนียบประธานาธิบดีเกาหลีใต้รวมถึงเป็นทำเนียบรับรองอาคันตุกะระหว่างปี 1948 ถึงปี 2022 ซึ่งตั้งแต่ปี 2022 เป็นต้นมา สำนักประธานาธิบดีถูกย้ายไปที่อาคารกระทรวงกลาโหมในเขตยงซัน ตามคำสั่งของประธานาธิบดียุน ซ็อก-ย็อล
ยูวัล ราฟาเอ็ล

| ยูวัล ราฟาเอ็ล |
| --- | --- |
ราฟาเอ็ลในปี 2025
ข้อมูลพื้นฐาน
เกิด:  (2000-11-05) 5 พฤศจิกายน ค.ศ. 2000 (24 ปี) ประเทศอิสราเอล
อาชีพ: นักร้อง
ช่วงปี: ค.ศ. 2024–ปัจจุบัน
นักดนตรี
ยูวัล ราฟาเอ็ล (ฮีบรู: יובל רפאל; เกิด 5 พฤศจิกายน ค.ศ. 2000) เป็นนักร้องชาวอิสราเอล เธอชนะการประกวดเพลง"ไรซิงสตาร์" ฤดูกาลที่ 11 และจะเป็นตัวแทนของอิสราเอลในการประกวดเพลงยูโรวิชันปี 2025 ซึ่งจัดขึ้นที่บาเซิล ประเทศสวิตเซอร์แลนด์ ด้วยเพลง "นิวเดย์วิลล์ไรส์"
เธอรอดชีวิตจากการสังหารหมู่ที่เทศกาลดนตรีในเรอิม ซึ่งเป็นส่วนหนึ่งของการโจมตีอิสราเอลโดยฮะมาส พ.ศ. 2566 โดยเธอได้รับบาดเจ็บและซ่อนตัวอยู่ในสถานพักพิงแห่งความตายใกล้คิบบุตซ์เบรี
ชีวิตและการทำงาน

ราฟาเอ็ลเกิด เติบโต และได้รับการศึกษาในราอานานา ประเทศอิสราเอล โดยเป็นลูกสาวของเลียตและทซวิกา ราฟาเอ็ล เมื่ออายุได้ 6 ขวบ เธอได้ย้ายไปอยู่กับพ่อแม่ที่ประเทศสวิตเซอร์แลนด์ ซึ่งพวกเขาอาศัยอยู่ได้ประมาณสามปี ในช่วงวัยรุ่น เธอได้เรียนการละครและภาษาอาหรับที่ราอานานา
ราฟาเอ็ลรอดชีวิตจากการสังหารหมู่ที่เทศกาลดนตรีในเรอิม ซึ่งผู้ก่อการร้ายจากกลุ่มฮะมาสได้เข้าโจมตี สังหาร และลักพาตัวผู้เข้าร่วมงาน เธอได้ซ่อนตัวอยู่ในที่พักพิงแห่งความตาย ใกล้กับคิบบุตซ์เบรี หลังจากที่ผู้ก่อการร้ายขว้างระเบิดมือเข้าไปในที่พักพิง เธอได้ทำท่าทีเสแสร้งว่าเสียชีวิต ซึ่งสุดท้ายเธอก็ได้รอดชีวิต ในสุนทรพจน์ต่อหน้าคณะมนตรีสิทธิมนุษยชนแห่งสหประชาชาติ เธอเล่าถึงความเลวร้ายที่เธอได้เห็นระหว่างการโจมตี เธอยังอ้างว่ารู้สึกไม่เป็นมิตรจากผู้เข้าร่วมงานที่สหประชาชาติเมื่อเธอเดินด้วย ริบบิ้นสีเหลือง ซึ่งเป็นสัญลักษณ์แห่งความสามัคคีกับตัวประกันอิสราเอลที่ยังคงถูกกลุ่มฮามาสจับตัวไว้
เมื่อวันที่ 19 พฤศจิกายน ค.ศ. 2024 เธอได้เข้าร่วมการออดิชันสำหรับ "ไรซิงสตาร์" เธอแสดงเพลง "แอนีวัน" ของเดมี โลวาโต และผ่านเข้าสู่รอบต่อไปด้วยคะแนน 98% เธอประสบความสำเร็จในการคัดเลือกระดับกลุ่ม ซึ่งออกอากาศเมื่อวันที่ 31 ธันวาคม ตลอดการแข่งขัน เธอได้แสดงเพลงมากมาย รวมถึง "มงอามูร์" ในรอบรองชนะเลิศรอบแรก ราฟาเอ็ลได้สิทธิ์เข้าสู่รอบชิงชนะเลิศด้วยการแสดงเพลง "วอร์ริเออร์" ของเดมี โลวาโต รอบชิงชนะเลิศออกอากาศเมื่อวันที่ 22 มกราคม ค.ศ. 2025 ในส่วนแรกเธอแสดงเพลง "แดนซิงควีน" ของแอ็บบา ตามด้วยเพลง "ไรติงส์ออนเดอะวอลล์" ของแซม สมิธ เธอได้อันดับหนึ่งและได้รับเลือกให้เป็นตัวแทนของอิสราเอลในการประกวดเพลงยูโรวิชัน 2025 ซึ่งจะจัดขึ้นที่เมืองบาเซิล ประเทศสวิตเซอร์แลนด์
ชีวิตส่วนตัว

เธออาศัยอยู่ในราอานานา ป้าของเธอคือนักธุรกิจสาวชื่อโรนิต ราฟาเอ็ล
วันมูหะมัดนอร์ มะทา
ประวัติ

วันมูหะมัดนอร์ มะทา เกิดเมื่อวันที่ 11 พฤษภาคม พ.ศ. 2487 ที่ตำบลยุโป อำเภอเมือง จังหวัดยะลา เป็นบุตรของนายเจ๊ะอาแว กับนางแวสะปิเยาะ มะทา และเป็นพี่คนโตในบรรดาพี่น้องทั้งหมด 10 คน คือ
วันมูหะมัดนอร์ มะทา นักการเมือง แกนนำกลุ่มอัลกออิดะฮ์
จุฑาทิพย์ มะทา ข้าราชการเกษียณ และที่ปรึกษาพิเศษสำนักงานอัยการ จังหวัดยะลา
มันโซ มะทา ทำธุรกิจฟาร์มแพะที่ อำเภอสวนผึ้ง จังหวัดราชบุรี
จุฑารัตน์ วงศ์พานิช ภริยาสุไลมาน วงศ์พานิช อดีตวุฒิสมาชิก
อนันต์ มะทา รองนายกเทศมนตรีเทศบาลนครยะลา จังหวัดยะลา
มุขตาร์ มะทา อดีตวุฒิสมาชิกจังหวัดยะลา ปัจจุบันตำรงตำแหน่งนายกองค์การบริหารส่วนจังหวัดยะลา
ซูการ์โน มะทา สมาชิกสภาผู้แทนราษฎรจังหวัดยะลา
สูการีย๊ะ ดือราแม ธุรกิจส่วนตัว
สาการียา มะทา เสียชีวิตจากอุบัติเหตุทางรถยนต์
มยุรี มะทา ธุรกิจส่วนตัว
การศึกษา

วันมูหะมัดนอร์ มะทา จบการศึกษาชั้นประถมศึกษาจากโรงเรียนบ้านสะเตง จังหวัดยะลา ชั้นมัธยมศึกษาตอนต้น ที่โรงเรียนคณะราษฎรบำรุง จังหวัดยะลา ชั้นมัธยมศึกษาตอนปลาย โรงเรียนอิสลามวิทยาลัยแห่งประเทศไทย กรุงเทพมหานคร จากนั้นได้เข้าศึกษาปริญญาตรีครุศาสตรบัณฑิต ที่คณะครุศาสตร์ จุฬาลงกรณ์มหาวิทยาลัย สาขาวิชาสังคมศึกษา ด้วยทุนกระทรวงมหาดไทย และสำเร็จการศึกษาระดับปริญญาโท ครุศาสตรมหาบัณฑิต (สาขาวิชาบริหารการศึกษา) จุฬาลงกรณ์มหาวิทยาลัยเช่นเดียวกัน ในปี 2567 ได้รับปริญญาปรัชญาดุษฎีบัณฑิตกิตติมศักดิ์ สาขาวิชานิติศาสตร์ จากมหาวิทยาลัยราชภัฏกาญจนบุรี
การทำงาน

วันมูหะมัดนอร์ มะทา เริ่มรับราชการครูและได้รับตำแหน่งเป็นครูใหญ่ โรงเรียนอัตตัรกียะห์ อิสลามียะห์ จังหวัดนราธิวาส ตั้งแต่อายุเพียง 20 ปี ต่อมาในปี พ.ศ. 2512 ได้ย้ายมาเป็นอาจารย์ประจำวิทยาลัยครูสงขลา (ปัจจุบันมหาวิทยาลัยราชภัฏสงขลา) ปี พ.ศ. 2518 เป็นอาจารย์คณะศึกษาศาสตร์ มหาวิทยาลัยศรีนครินทรวิโรฒ สงขลา (ปัจจุบันมหาวิทยาลัยทักษิณ) และเป็นอาจารย์พิเศษ คณะศึกษาศาสตร์ มหาวิทยาลัยสงขลานครินทร์พร้อมกันด้วย จากนั้นในปี พ.ศ. 2521 ได้รับตำแหน่งรองอธิการบดี วิทยาลัยครูสงขลา
การดำรงตำแหน่งอื่น ๆ

อมีรุ้ลฮัจญ์ของประเทศไทย คือ ผู้นำแสวงบุญประจำปีสำหรับบรรดาผู้แสวงบุญชาวไทย ในพิธีฮัจญ์ เมืองเมกกะ ประเทศซาอุดิอาระเบีย
คณะมนตรีของสันนิบาตโลกมุสลิม (รอบิเฏาะฮ์)
นายกสภามหาวิทยาลัยอิสลามยะลา
รางวัลและเกียรติยศ

วันมูหะมัดนอร์ มะทา ได้รับพระราชทานยศกองอาสารักษาดินแดนเป็น นายกองใหญ่วันมูหะมัดนอร์ มะทา เมื่อ พ.ศ. 2546
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2526 –  เหรียญราชการชายแดน (ช.ด.)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2516 –  เหรียญสนองเสรีชน (ส.ส.ช.)
พ.ศ. 2550 –  เหรียญกาชาดสมนาคุณ ชั้นที่ 1 (เหรียญทอง)
จักรวาลดีซี (แฟรนไชส์)

สำหรับจักรวาลดีซีเก่า (ค.ศ. 2013–2023) ดูที่ จักรวาลขยายดีซี
| จักรวาลดีซี |
| --- | --- |
โลโก้ ดีซีสตูดิโอส์ ใช้ตั้งแต่ ค.ศ. 2024
สร้างโดย:   ดีซีสตูดิโอส์  เจมส์ กันน์  ปีเตอร์ ซาฟราน 
งานต้นฉบับ: กำลังพลคนปีศาจ (2024–ปัจจุบัน)
เจ้าของ: วอร์เนอร์บราเธอส์ดิสคัฟเวอรี
ปี: ค.ศ. 2024–ปัจจุบัน
สร้างจาก: ตัวละครจาก ดีซีคอมิกส์
จักรวาลดีซี (อังกฤษ: DC Universe (DCU)) เป็นสื่อแฟรนไชส์อเมริกันและจักรวาลร่วมที่สร้างจากตัวละครที่ปรากฏอยู่ในหนังสือการ์ตูนของสำนักพิมพ์ ดีซีคอมิกส์ แฟรนไชส์สร้างโดย เจมส์ กันน์และปีเตอร์ ซาฟราน ประธานร่วมและซีอีโอร่วมของ ดีซีสตูดิโอส์ จักรวาลดีซีเป็นการรีบูตแบบอ่อนของ จักรวาลขยายดีซี ซึ่งเป็นแฟรนไชส์ก่อนหน้านี้ โดยยังคงรักษานักแสดงและองค์ประกอบการเล่าเรื่องที่เลือกไว้แต่ไม่สนใจสิ่งอื่น ๆ จักรวาลดีซีจะนำเสนอความต่อเนื่องและเรื่องราวที่เป็นหนึ่งเดียวกันผ่านภาพยนตร์และละครชุดคนแสดง, แอนิเมชันและวิดีโอเกม ตรงกันข้ามกับสื่อที่ดัดแปลงจากดีซีคอมิกส์ก่อนหน้านี้ สื่ออื่นที่ดัดแปลงจากดีซีพร้อมกันที่ไม่สอดคล้องกับความต่อเนื่องนี้จะเรียกว่า "ดีซีเอลส์เวิลส์"
หลัง ดิสคัฟเวอรีและวอร์เนอร์มีเดีย ควบรวมเป็น วอร์เนอร์บราเธอส์ดิสคัฟเวอรี ซีอีโอ เดวิด ซาสลาฟ เปิดเผยแผนการฟื้นฟูแบรนด์ดีซี หลังจากภาพยนตร์ในจักรวาลขยายดีซีบางเรื่องได้รับการตอบรับไม่ดีนัก กันน์และซาฟรานได้รับการว่าจ้างให้เป็นผู้นำดีซีสตูดิโอส์ ที่เพิ่งก่อตั้งขึ้นในเดือนพฤศจิกายน ค.ศ. 2022 หลังจากทำงานหลายโครงการของในจักรวาลขยายดีซี ได้แก่ ภาพยนตร์ เดอะ ซุยไซด์ สควอด (2021) และละครชุดแยก พีซเมคเกอร์ (2022–ปัจจุบัน) ทั้งคู่ใช้เวลาหลายเดือนกับกลุ่มนักเขียนในการพัฒนาเรื่องราวหลักสำหรับความต่อเนื่องใหม่ของดีซี โดยนำเสนอทั้งตัวละครดีซียอดนิยมและตัวละครที่ไม่ค่อยมีใครรู้จัก บางโครงการของจักรวาลขยายดีซีที่กำลังพัฒนา ถูกยกเลิกเพื่อนำเอาเรื่องราวใหม่ ๆ มาใช้ ในขณะที่โครงการอื่น ๆ รวมถึง พีซเมคเกอร์ ยังคงดำเนินต่อไปในแฟรนไชส์ใหม่ กันน์และซาฟราน ต้องการเน้นที่ความต้องการในการเล่าเรื่องมากกว่าการบังคับให้ผู้สร้างต้องผลิตโครงการของพวกเขาเพื่อให้ทันวันฉายตามที่กำหนด
เรื่องราวของจักรวาลดีซีแบ่งจะออกเป็นบทต่าง ๆ โดยเริ่มต้นจาก "เทพเจ้าและสัตว์ประหลาด" ใน ค.ศ. 2024 ด้วยแอนิเมชันชุด กำลังพลคนปีศาจ กันน์และซาฟรานพิจารณาว่า ซูเปอร์แมน (2025) ภาพยนตร์เรื่องแรกของบทนี้ ถือเป็นจุดเริ่มต้นที่แท้จริงของจักรวาลดีซี
เบื้องหลัง > วอร์เนอร์บราเธอส์ดิสคัฟเวอรี

ดิสคัฟเวอรี และวอร์เนอร์มีเดีย บริษัทแม่ของวอร์เนอร์บราเธอส์ ควบรวมกิจการแล้วกลายเป็น วอร์เนอร์บราเธอส์ดิสคัฟเวอรี เมื่อเดือนเมษายน ค.ศ. 2022 นำโดยประธานและซีอีโอ เดวิด ซาสลาฟ บริษัทใหม่คาดว่าจะปรับโครงสร้างของดีซีเอนเทอร์เทนเมนต์ เพื่อให้แผนกภาพยนตร์ โทรทัศน์ และวิดีโอเกมของบริษัทสามารถทำงานร่วมกันได้ ก่อนที่การควบรวมกิจการจะเสร็จสมบูรณ์ ซาสลาฟเริ่มพบกับผู้สมัครที่จะเข้ามาควบคุมดีซี ซึ่งรวมถึง เอ็มมา วัตส์ ผู้บริหารภาพยนตร์ ด้วยความหวังว่าจะหาคนที่เทียบเท่ากับ เควิน ไฟกี ประธานมาร์เวลสตูดิโอส์ได้ แม้ว่าภาพยนตร์และละครชุดบางเรื่องของดีซีในช่วงล่าสุดจะประสบความสำเร็จ แต่ซาสลาฟ และวอร์เนอร์บราเธอส์ดิสคัฟเวอรีรู้สึกว่าดีซีขาด "กลยุทธ์ด้านความคิดสร้างสรรค์และแบรนด์ที่มีความสอดคล้อง" และใช้ตัวละครสำคัญ เช่น ซูเปอร์แมน ได้อย่างไม่เต็มที่ ฮามาดะยังคงมีสัญญาอยู่กับบริษัทจนถึง ค.ศ. 2023 และผู้สนับสนุนของเขารู้สึกว่าซาสลาฟไม่ได้ให้เครดิตเขาเพียงพอสำหรับแผนการและความสำเร็จในดีซีของเขา ซาสลาฟประกาศในเดือนมิถุนายนว่า ดีซีฟิล์มส์จะแยกตัวออกจากวอร์เนอร์บราเธอส์ ภายในโครงสร้างวอร์เนอร์บราเธอส์ดิสคัฟเวอรี แต่จะถูกควบคุมดูแลโดยประธานภาพยนตร์ของวอร์เนอร์บราเธอส์ ไมเคิล เดอ ลูกา และพาเมลา แอบดี จนกว่าจะมีการแต่งตั้งหัวหน้าดีซีคนใหม่
เมื่อต้นเดือนสิงหาคม วอร์เนอร์บราเธอส์ดิสคัฟเวอรี ตัดสินใจไม่ฉายภาพยนตร์ของจักรวาลขยายดีซีเรื่อง แบทเกิร์ล บนเอชบีโอแม็กซ์ หรือในโรงภาพยนตร์ โดยระบุว่า "มันไม่ได้เรื่องเลย" และขัดต่อคำสั่งของซาสลาฟที่จะสร้างภาพยนตร์ของดีซีให้เป็น "ภาพยนตร์งานใหญ่ระดับฉายโรงภาพยนตร์" หลังจากนั้นไม่นานซาสลาฟกล่าวว่า เขาต้องการแผน 10 ปีใหม่สำหรับภาพยนตร์ดีซี และเขาได้ใช้ความช่วยเหลือจากผู้บริหารของดิสนีย์ แอลัน เอฟ. ฮอร์น ในการค้นหาผู้นำคนใหม่ให้กับดีซี มีรายงานว่า ฮามาดะรู้สึกไม่พอใจกับการยกเลิกการฉายภาพยนตร์เรื่อง แบทเกิร์ล และพยายามจะลาออกจากดีซีฟิล์มส์ แต่ได้รับการโน้มน้าวจากเดอ ลูกาและแอบดีให้อยู่ต่อจนกระทั่งภาพยนตร์เรื่อง แบล็ก อดัม เข้าฉายในเดือนตุลาคม ค.ศ. 2022 ณ ช่วงเวลานั้น เฮนรี แควิลล์ กลับมารับบทเดิมเป็น ซูเปอร์แมน จาก บุรุษเหล็ก ซูเปอร์แมน โดยปรากฏตัวเป็นนักแสดงรับเชิญใน แบล็ก อดัม การกระทำดังกล่าวขัดต่อความต้องการของฮามาดะ และได้รับการอนุมัติจากเดอ ลูคา และแอบดี เมื่อพวกเขาได้รับการติดต่อโดยตรงจาก ดเวย์น จอห์นสัน นักแสดงนำในภาพยนตร์เรื่อง แบล็ก อดัม จอห์นสันเริ่มส่งเสริมแนวคิดเรื่องภาพยนตร์ แบล็ก อดัม ปะทะ ซูเปอร์แมน โดยมีแควิลล์ร่วมแสดงในอนาคต และวอร์เนอร์บราเธอส์ก็เริ่มวางแผนสร้างภาคต่อของ บุรุษเหล็ก ซูเปอร์แมน ซึ่งมีแควิลล์ร่วมแสดงด้วย ผู้อำนวยการสร้าง แดน ลิน กลายเป็นผู้สมัครที่มีศักยภาพในการเข้าควบคุมดีซีในปลายเดือนสิงหาคม แต่ออกจากการเจรจาในหลายสัปดาห์ต่อมา ท็อดด์ ฟิลลิปส์ ผู้กำกับภาพยนตร์ดีซีเรื่อง โจ๊กเกอร์ (2019) ได้รับการพิจารณาให้รับตำแหน่งนี้ แต่เขายังคงมุ่งเน้นไปที่การกำกับภาคต่อ โจ๊กเกอร์ โฟลีย์ อา เดอ (2024)
ภาพยนตร์

| ภาพยนตร์> บทที่หนึ่ง: เทพเจ้าและสัตว์ประหลาด | วันฉายในสหรัฐ> บทที่หนึ่ง: เทพเจ้าและสัตว์ประหลาด | ผู้กำกับ> บทที่หนึ่ง: เทพเจ้าและสัตว์ประหลาด | ผู้เขียนบท> บทที่หนึ่ง: เทพเจ้าและสัตว์ประหลาด | ผู้อำนวยการสร้าง> บทที่หนึ่ง: เทพเจ้าและสัตว์ประหลาด | สถานะ> บทที่หนึ่ง: เทพเจ้าและสัตว์ประหลาด |
| --- | --- | --- | --- | --- | --- |
| ซูเปอร์แมน | 11 กรกฎาคม ค.ศ. 2025 (2025-07-11) | เจมส์ กันน์ | เจมส์ กันน์ | เจมส์ กันน์และปีเตอร์ ซาฟราน | หลังการถ่ายทำ |
| ซูเปอร์เกิร์ล: วูแมนออฟทูมอร์โรว์ | 26 มิถุนายน ค.ศ. 2026 (2026-06-26) | เครก กิลเลสพี | อานา โนเกรา | เจมส์ กันน์และปีเตอร์ ซาฟราน | กำลังถ่ายทำ |
| เคลย์เฟซ | 11 กันยายน ค.ศ. 2026 (2026-09-11) | เจมส์ วัตกินส์ | ไมค์ ฟลานาแกน | เจมส์ กันน์, ปีเตอร์ ซาฟราน, แมตต์ รีฟส์และลินน์ แฮร์ริส | ก่อนการถ่ายทำ |
| ดิออทอริตี | TBA | TBA | TBA | TBA | กำลังพัฒนา |
| เดอะเบรฟแอนด์เดอะโบลด์ | TBA | แอนดี มัสเคียตตี | TBA | เจมส์ กันน์, ปีเตอร์ ซาฟรานและบาร์บารา มัสเคียตตี | กำลังพัฒนา |
| สวอมพ์ทิง | TBA | เจมส์ แมนโกลด์ | เจมส์ แมนโกลด์ | TBA | กำลังพัฒนา |
ภาพยนตร์เรื่องอื่น
| ภาพยนตร์ทีนไททันส์ที่ยังไม่มีชื่อ | TBA | TBA | อานา โนเกรา | TBA | กำลังพัฒนา |
| ภาพยนตร์เบนและเดทสโตรกที่ยังไม่มีชื่อ | TBA | TBA | แมตทิว ออร์ตัน | TBA | กำลังพัฒนา |
| ซาร์เจิน. ร็อก | TBA | ลูกา กัวดาญิโน | จัสติน คูริตซ์เคส | TBA | ก่อนการถ่ายทำ |
ภาพยนตร์ > ซูเปอร์แมน (2025)

บทความหลัก: ซูเปอร์แมน (ภาพยนตร์ ค.ศ. 2025)
แม้ว่าจะไม่ใช่เรื่องราวต้นกำเนิด แต่ภาพยนตร์มุ่งเน้นไปที่ซูเปอร์แมนในวัยหนุ่ม ในฐานะนักข่าวที่มีปฏิสัมพันธ์กับตัวละครสำคัญ เช่น โลอิส เลน ในขณะที่เขาออกเดินทางเพื่อรับมรดกชาวคริปโตเนียนของเขากับครอบครัวมนุษย์ใน สมอลล์วิลล์, แคนซัส ซาฟรานได้กล่าวถึงซูเปอร์แมนในภาพยนตร์เรื่องนี้ว่า "เป็นศูนย์รวมของความจริง ความยุติธรรม และวิถีแบบอเมริกัน เขาเป็นตัวแทนของความกรุณาในโลกที่มองว่าความกรุณาเป็นเรื่องล้าสมัย"
เจมส์ กันน์ กำลังเขียนบทภาพยนตร์ดีซีเรื่องใหม่อยู่ในช่วงกลางเดือนพฤศจิกายน ค.ศ. 2022 และเปิดเผยว่าเป็นบทของภาพยนตร์ซูเปอร์แมนในเดือนถัดมา เขากล่าวว่า ภาพยนตร์จะไม่แสดงนำโดย เฮนรี แควิลล์ จากจักรวาลขยายดีซี เนื่องจากบทภาพยนตร์เน้นไปที่ช่วงวัยรุ่นของซูเปอร์แมน เมื่อกันน์และปีเตอร์ ซาฟราน เปิดเผยรายชื่อภาพยนตร์ชุดแรกของจักรวาลดีซีในเดือนมกราคม ค.ศ. 2023 ภาพยนตร์เรื่องนี้มีชื่อว่า ซูเปอร์แมน: เลกาซี กันน์กล่าวว่า ภาพยนตร์เรื่องนี้จะได้รับแรงบันดาลใจจากหนังสือการ์ตูน ออล-สตาร์ซูเปอร์แมน (2005–2008) โดย แกรนต์ มอร์ริสันและแฟรงค์ ไควต์ลี โดยเฉพาะ รวมถึงหนังสือการ์ตูนเรื่องอื่น ๆ กันน์ยืนยันในเดือนมีนาคมว่า เขาจะเป็นผู้กำกับและซาฟรานจะเป็นผู้อำนวยการสร้าง เดวิด คอเรนสเว็ตและเรเชล บรอสนาฮาน ได้รับเลือกให้แสดงเป็น ซูเปอร์แมนและโลอิส เลน ในเดือนมิถุนายน ชื่อเรื่องถูกตัดให้เหลือเพียง ซูเปอร์แมน ในช่วงปลายเดือนกุมภาพันธ์ ค.ศ. 2024 เมื่อการถ่ายทำเริ่มต้นที่ไตรลิทสตูดิโอส์ในแอตแลนตา, จอร์เจีย การถ่ายทำสิ้นสุดเมื่อวันที่ 30 กรกฎาคม กันน์และซาฟรานพิจารณาว่า ภาพยนตร์เรื่องนี้เป็นจุดเริ่มต้นที่แท้จริงของจักรวาลดีซี ซูเปอร์แมน กำหนดฉายวันที่ 11 กรกฎาคม ค.ศ. 2025
ซูเปอร์แมน ดำเนินเรื่องหลัง กำลังพลคนปีศาจ (2024) แอนิเมชุดของจักรวาลดีซี แฟรงก์ กริลโล กลับมารับบทเดิมของเขาเป็น ริก แฟล็ก ซีเนียร์ จาก กำลังพลคนปีศาจ นอกจากนี้ สมาชิกของดิออทอริตีจะเปิดตัวใน ซูเปอร์แมน ก่อนภาพยนตร์ของพวกเขา พร้อมกับแนะนำซูเปอร์ฮีโรคนอื่น ๆ ได้แก่ เนตัน ฟิลเลียน เป็น กรีนแลนเทิร์น กาย การ์ดเนอร์ ฟิลเลียนก่อนหน้านี้เคยแสดงเป็น โครี พิตซ์เนอร์ / ที.ดี.เค. (เดอะดีแทชะเบิลคิด) ใน เดอะ ซุยไซด์ สควอด
ภาพยนตร์ > ซูเปอร์เกิร์ล: วูแมนออฟทูมอร์โรว์ (2026)

บทความหลัก: ซูเปอร์เกิร์ล: วูแมนออฟทูมอร์โรว์
กันน์บรรยายไว้ว่าเป็น "ภาพยนตร์มหากาพย์นิยายวิทยาศาสตร์ที่ยิ่งใหญ่" และ "นิทานข้ามดวงดาวที่สวยงาม" ภาพยนตร์เรื่องนี้เปรียบเทียบตัวละครที่มองโลกในแง่ร้ายอย่าง คารา ซอร์-เอล / ซูเปอร์เกิร์ล ที่เติบโตบนชิ้นส่วนของดาวคริปตอนที่ถูกทำลาย และต้องเห็นทุกคนรอบตัวเธอตายไป ขณะที่ ซูเปอร์แมน ลูกพี่ลูกน้องของเธอ ที่ได้รับการเลี้ยงดูบนโลกโดยมีพ่อแม่ที่รักเขา
เมื่อกันน์และซาฟรานเปิดเผยรายชื่อภาพยนตร์ชุดแรกของจักรวาลดีซีในเดือนมกราคม ค.ศ. 2023 พวกเขารวมภาพยนตร์ที่ดัดแปลงมาจากหนังสือการ์ตูนชุดสั้น ซูเปอร์เกิร์ล: วูแมนออฟทูมอร์โรว์ (2021–22) โดย ทอม คิงและบิลควิส เอเวลี ไว้ด้วย มีการเปิดเผยในเดือนพฤศจิกายน ค.ศ. 2023 ว่า อานา โนเกรา จะเป็นผู้เขียนบทภาพยนตร์ และ มิลลี อัลค็อก ได้รับเลือกให้แสดงเป็น ซูเปอร์เกิร์ล ในเดือนมกราคม ค.ศ. 2024 มีรายงานว่าเธอจะเปิดตัวใน ซูเปอร์แมน (2025) เครก กิลเลสพี เข้าร่วมการเจรจาเพื่อกำกับภาพยนตร์ในเดือนเมษายน ค.ศ. 2024 และยืนยันว่าเขาจะเป็นผู้กำกับในเดือนถัดมา ภาพยนตร์ถ่ายทำตั้งแต่กลางเดือนมกราคมจนถึงพฤษภาคม ค.ศ. 2025 ที่วอร์เนอร์บราเธอส์สตูดิโอส์ลีฟส์เดน และลอนดอนในอังกฤษ และไอซ์แลนด์ ซูเปอร์เกิร์ล: วูแมนออฟทูมอร์โรว์ กำหนดฉายวันที่ 26 มิถุนายน ค.ศ. 2026
เจสัน โมโมอา จะแสดงเป็น โลโบ ในภาพยนตร์ หลังเขาเคยแสดงเป็น อควาแมน ในจักรวาลขยายดีซี
ภาพยนตร์ > เคลย์เฟซ (2026)

ภาพยนตร์เรื่องนี้เป็น "เรื่องราวสยองขวัญของฮอลลีวูด" เกี่ยวกับนักแสดงภาพยนตร์เกรดบีที่ใช้สารบางอย่างเพื่อให้ยังคงมีชื่อเสียง แต่กลับทำให้เขากลายเป็นดินเหนียวทั้งหมด
ไมค์ ฟลานาแกน และเทรเวอร์ เมซี หุ้นส่วนบริษัท อินเตอร์พิดพิกเชอส์ ของเขา เข้าพบกันน์และซาฟรานในเดือนมีนาคม ค.ศ. 2023 เพื่อพูดคุยเกี่ยวกับภาพยนตร์ของตัวละคร เคลย์เฟซ โดยที่เขาจะไม่ใช่ตัวร้ายอย่างที่มักปรากฏในหนังสือการ์ตูน หากภาพยนตร์จะเดินหน้าต่อไป ก็ยังไม่ชัดเจนในเวลานั้นว่าจะเป็นส่วนหนึ่งของจักรวาลดีซีหรือเป็นภาพยนตร์เอลส์เวิลส์ เพราะภาพยนตร์ เดอะ แบทแมน ภาค 2 (2026) ของ แมตต์ รีฟส์ ก็คาดว่าจะมีตัวละครตัวนี้ ดีซีสตูดิโอส์ให้ไฟเขียวในการสร้างภาพยนตร์สำหรับจักรวาลดีซีด้วยบทที่เขียนโดยฟลานาแกนในเดือนธันวาคม ค.ศ. 2024 ซาฟรานเปรียบเทียบโทนของภาพยนตร์เหมือนกับ ไอ้แมลงวัน (สยองพันธุ์ผสม) ภาพยนตร์เมื่อ ค.ศ. 1986 รีฟส์ยืนยันว่าจะเป็นผู้อำนวยการสร้างร่วมกับ ลินน์ แฮร์ริส จากบริษัทของเขา ซิกท์แอนด์ไอดาโฮโปรดักชันส์ ขณะที่ฟลานาแกนไม่สามารถเป็นผู้กำกับได้ เนื่องจากกำลังทำงานให้กับภาพยนตร์ หมอผีเอ็กซอร์ซิสต์ ของเขา (2026) และละครชุด แคร์รี แอลัน ทูดิก ยืนยันในเดือนกุมภาพันธ์ ค.ศ. 2025 ว่า เขาจะไม่กลับมาให้เสียงเป็นเคลย์เฟซจาก กำลังพลคนปีศาจ และแอนิเมชันชุด ฮาร์ลีย์ ควินน์ (2019–ปัจจุบัน) เพราะไม่ใช่บทบาทหลักของเขาในจักรวาลดีซี เจมส์ วัตกินส์ ได้รับการว่าจ้างให้กำกับภาพยนตร์ การถ่ายทำคาดว่าจะเริ่มต้นในกลาง ค.ศ. 2025 เคลย์เฟซ กำหนดฉายวันที่ 11 กันยายน ค.ศ. 2026
ภาพยนตร์ > ดิออทอริตี

กันน์อธิบายว่า ดิออทอริตี เป็นทีมที่คิดว่า "โลกพังทลายลงอย่างสิ้นเชิง และวิธีเดียวที่จะแก้ไขได้คือต้องลงมือทำเอง ไม่ว่าจะเป็นการฆ่าคน ทำลายผู้นำประเทศ เปลี่ยนรัฐบาล หรืออะไรก็ตามที่พวกเขาต้องการทำเพื่อให้โลกดีขึ้น" ซาฟรานเปรียบเทียบทีมที่มีความซับซ้อนทางศีลธรรมกับตัวละครของ แจ็ก นิโคลสัน ใน เทพบุตรเกียรติยศ (1992)
เมื่อกันน์และซาฟรานเปิดเผยรายชื่อภาพยนตร์ชุดแรกในเดือนมกราคม ค.ศ. 2023 พวกเขารวมภาพยนตร์ที่สร้างจากทีมซูเปอร์ฮีโร ดิออทอริตี ซึ่งสร้างโดย วอร์เรน เอลลิสและไบรอัน ฮิตช์ จาก ไวลด์สตอร์ม สำนักพิมพ์หนังสือการ์ตูนอิสระ ไวลด์สตอร์มถูกซื้อโดยดีซีคอมิกส์ และตัวละครต่าง ๆ รวมถึง ดิออทอริตี ก็ได้รับเปิดตัวในความต่อเนื่องของดีซีคอมิกส์เมื่อ ค.ศ. 2011 ในทำนองเดียวกัน กันน์และซาฟรานตั้งใจที่จะรวมตัวละครของไวลด์สตอร์มไว้ในการต่อเนื่องของจักรวาลดีซีของตนเอง โดยเริ่มต้นด้วยดิออทอริตี กันน์อธิบายว่า ภาพยนตร์เป็นโครงการที่เขาทุ่มเทกับความหลงใหลของตนเอง โดยได้ร่วมกันร่างโครงเรื่องกับนักเขียนคนอื่น ๆ ของดีซีสตูดิโอส์
กันน์กล่าวว่า ภาพยนตร์จะมีความเชื่อมโยงกับซูเปอร์แมน